Atminties įrenginys

Atminties įrenginys arba atminties įtaisas – aparatinė įranga, į kurią duomenys gali būti įrašomi, saugomi ir iš kurio gali būti (paimami atgal) skaitomi.LST ISO 2382-1: 1996. Informacijos technologija. Terminai ir apibrėžimai. 1-oji dalis. Pagrindiniai terminai. Lietuvos standartizacijos departamentas. 1996. 33 psl.LST ISO 2382-11: 1995. Informacijos technologija. Terminai ir apibrėžimai. 11-oji dalis. Apdorojimo įrenginiai. Lietuvos standartizacijos departamentas. 1995. 18 psl.LST ISO 2382-12: 1995. Informacijos technologija. Terminai ir apibrėžimai. 12-oji dalis. Periferinė įranga. Lietuvos standartizacijos departamentas. 1995. 50 psl. Atminties įrenginiu galima vadinti tiek adresuojamą kompiuterio atmintį, tiek ir kurį nors kitą duomenų saugojimo įrenginį – laikmeną. 

Tai vienas iš pagrindinių šiuolaikinių kompiuterių komponentų, glaudžiai susijęs su centriniu procesoriumi ir naudojamas kompiuteriuose nuo 1940 m.

 Atminties įrenginių skirstymas 
Atminties įrenginių skirstymų gali būti įvairių. Tačiau labiausiai paplitęs atminties įrenginių skirstymas yra pagal centrinio procesoriaus ir atminties įrenginio bendravimo būdą.

 vidinės atminties įrenginys – atminties įrenginys, kuris procesoriui prieinamas be įvesties ir išvesties kanalų.LST ISO 2382-11: 3 psl.
 išorinės atminties įrenginys – atminties įrenginys, kuris procesoriui prieinamas tik per įvesties ir išvesties kanalus.LST ISO 2382-11: 4 psl.

 Vidinės atminties įrenginiai 

Vidiniai atminties įrenginiai yra tiesiogiai pasiekiami duomenų apdorojimo modulio ir juose esančių procesorių. Procesoriai nenutrūkstamai skaito ir vykdo instrukcijas, esančias šiuose įrenginiuose.

Svarbiausias iš visų vidinės atminties įrenginių – pagrindinė atmintis, dar vadinama operatyviąja atmintimi (RAM). Šiame įrenginyje saugomus duomenis procesorius pasiekia greitai, tačiau talpa nėra didelė lyginant su išorinių atminties įrenginių talpomis. Tai neišliekamoji atmintis, todėl nėra skirta pastoviam informacijos saugojimui, nes išjungus maitinimą duomenys prarandami.

Be pagrindinės atminties prie vidinės atminties įrenginių yra priskiriami šiuolaikinių kompiuterių duomenų apdorojimo moduliuose montuojami neišliekančiosios atminties įrenginiai: registrai bei spartinančioji atmintintinė.

Pagrindinė atmintis su duomenų apdorojimo moduliu yra jungiami atminties magistrale.

Prie vidinės atminties įrenginių taip pat priskiriama pastovioji atmintis (ROM), kuri yra išliekamoji, t. y. išjungus maitinimą duomenys išlieka.

 Išorinės atminties įrenginiai 

Išorinius atminties įrenginius duomenų apdorojimo modulis ir juose esantys procesoriai pasiekia tiktai per įvesties ir išvesties kanalus. Išorinės atminties įrenginiai dažniau vadinami duomenų saugojimo įrenginiais arba didelės talpos atmintinėmis, nes naudoja išliekamąją atmintį ir saugo duomenis įvairiose duomenų laikmenose. Tai įvairios talpos savarankiški atminties įrenginiai – magnetiniai ir optiniai diskai, magnetinės juostos, magnetinės kortos ir holografiniai įtaisai.

Išoriniams atminties įrenginiams priskiriami:
 operatyvieji atminties įrenginiai, tokie kaip diskai, kurie yra nuolat duomenų apdorojimo modulio pasiekiami;
 neoperatyvieji atminties įrenginiai (išimamų duomenų laikmenų įrenginiai);
 duomenų bibliotekos, kurios dar vadinamos duomenų saugyklomis.

Prie duomenų bibliotekų galima būtų priskirti ir šiuolaikines internetines duomenų saugyklas.

 Atminties įrenginių charakteristikos 

 Stabilumas 
 išliekamoji atmintis – atminties įrenginys, kurio turinys, išjungus elektros energijos tiekimą, išlieka;LST ISO 2382-12: 9 psl.
 neišliekamoji atmintis – atminties įrenginys, kurio turinys, išjungus elektros energijos tiekimą, dingsta.LST ISO 2382-12: 9 psl.

 Diferenciacija 
 dinaminė atmintis – atminties įrenginys, kurio turinį reikia nuolat atnaujinti;LST ISO 2382-12: 8 psl.
 statinė atmintis – atminties įrenginys, kurio turinio nereikia nuolat atnaujinti.LST ISO 2382-12: 8 psl.

 Keičiamumas 
 keičiamoji atmintis – atminties įrenginys, į kurį duomenys gali būti rašomi ir iš jo skaitomi.LST ISO 2382-12: 9 psl.
 pastovioji atmintis – atminties įrenginys, iš kurio duomenys normaliomis sąlygomis gali būti tik skaitomi.LST ISO 2382-12: 9 psl. Tokiems įrenginiams galima priskirti, pvz., CD-ROM, CD-R.
 lėto įrašymo, greito skaitymo atminties įrenginiai. pvz., CD-RW.

 Prieinamumas 
 tiesioginė kreiptis
 ciklinė kreiptis
 nuoseklioji kreiptis

 Talpa 
 talpa – duomenų įrašomų į duomenų laikmeną kiekis, paprastai matuojamas bitais arba baitais.
 tankis – duomenų įrašymo į duomenų laikmeną tankis.

 Atminties įrenginiuose naudojamos technologijos 

 Puslaidininkiai 

 Magnetiniai 

 Optiniai 

 Popieriniai 

 Šaltiniai 

 Nuorodos 

Kategorija:Kompiuterio atmintis